UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Laupäeval peeti Tallinnas karikavõistlustel tuliseid tänavatantsulahinguid
#000003
Laupäeval, 15. oktoobril peeti Tallinnas Eesti Tänavatantsijate Liidu neljas karikaetapp püstistes tänavatantsudes ja teine karikaetapp breiktantsus, kus selgusid üle saja osaleja seast parimad kokku kümnes kategoorias.
#000004
Eestlastele pakkusid konkurentsi võistlejad lähiriikidest ning tasavägiseid jõukatsumisi jagus finaalideni välja. Esmakordselt oli vaatama kogunenud rekordarv publikut.
#000005
Laupäevane võistlus sai hoo sisse breiktantsu kategooriatega, kus osalesid nii lapsed, juuniorid kui ka täiskasvanud. Žürii liikmed B-Boy Narek (LV), B-Boy Mihanizm (RUS) ja B-Boy Tipsi valisid täiskasvanute kategoorias Breaking Open võitjaks B-girl Melani Väitsa, kes sai võidu ka täiskasvanute B-girl 1v1 kategoorias. Kahekordse tiitliga pärjatud Väits oli kohtunike otsusest üllatunud ning väga õnnelik. Juuniorite vanusekategooria võitis B-Boy Marvin ning noorimate vanusegrupi B-Boy Mironman.
#000006
Seejärel algasid võistlused teistes tänavatantsustiilides, kuhu olid osalema tulnud tantsijad nii Leedust, Soomest kui Lätist. Žürii moodustasid Eesti poolelt Anastassia Tukova aka Nasty ja Alexander Makarov aka Wave ning Leedust oli esmakordselt kohtunikuks tulnud Jurgis Binkauskas aka Jimmi Saito. Viimane kiitis Eesti võistlust rohkete emotsioonidega. "Mul oli nii suur rõõm siin olla ja näha palju tantsijaid, kellest isegi midagi ei teadnud. Võistlus oli huvitav ja ka natuke pingeline. Tore oli näha, et Balti riikide tänavatantsijad ühendasid jõud ja loodetavasti juhtub seda tulevikus rohkemgi," ütles Saito, kelle sõnul Baltikumi tänavatantsu kommuun praegu piisavalt kokku ei hoia.
#000007
Hip-Hop, Locking ja Popping kategooriates võtsid võidu Leedu esindajad ning House'i ja Hip-Hop Juniori Eesti tantsijad. Päeva viimane kategooria oli Krump, mida hindas Eestis selle tantsustiili eestvedaja Mari Venski. "Krump võistlused annavad noortele võimaluse ennast arendada ja seda stiili populariseerida. Ainult nii saabki see haruldane stiil suuremaks kasvada," kinnitas Venski.
#000008
Itaalia jäätantsupaar võitis ihaldatud kuldmedali
#000018
Kabemeistrivõistlustel on enne viimast vooru põnevad tabeliseisud
#000019
TV 10 olümpiastarti II etapp
#000021
Saaliliigas olid võidukad kõik kolm Ida-Virumaa meeskonda
#000032
Servikahur Sabalenka võitis karjääri esimese slämmitiitli
#000037
Koostööpartneri pankrot toob uisutajatele ühe asemel kaks EM-medalit
#000038
TV 10 Olümpiastarti esimesel vabariiklikul etapil sündis üks sarja rekord
#000040
Petrõkina treener: kava polnud ideaalne, aga Niina võitles lõpuni
#000041
Ferrari reservsõitja roll läheb jagamisele
#000045
Kolmest kolm: Janika Lõiv pani sündmusterohkel etapil oma paremuse taas maksma
#000046
Eesti sai noorte olümpiafestivali medalitabelis 21. koha
#000049